Split, 19. veljače 2024.

Raspisuje se natječaj za upis kolegija „Stručna praksa u nastavnoj bazi“ na diplomskom studiju **Filozofskog fakulteta u Splitu,** u ljetnom semestru akademske godine 2023./2024.

Zainteresiranim kandidatima/-kinjama nude se programi u sljedećim kulturnim institucijama:

1. Muzej hrvatskih arheoloških spomenika, 1 student/-ica
2. Arheološki muzej, 3 studenta/-ice
3. Književni krug – Marulianum, 2 studenta/-ice

Prijava se šalje isključivo elektronskom poštom na adresu: **strucna.praksa@ffst.hr**

Prijave se zaprimaju **zaključno s 25. veljače 2024. godine**

Poruka elektroničke pošte s prijavom treba biti naslovljena (Subject) *Stručna praksa*  i naziv nastavne baze…

Prijava mora sadržavati:

* informacije o kandidatu: o ime i prezime
* JMBAG – (broj ispod slike u Studomatu)
* kontakt (telefon + email)
* prijepis ocjena (studentima FFST-a dostupno preko usluge *e*-građani)
* motivacijsko pismo (do max 500 riječi) koje treba sadržavati kratak prikaz eventualnog dosadašnjeg iskustva i razloge odabira određenog programa. Preporuka je da se u motivacijskom pismu kratko navedu nastavne i izvannastavne obveze koje eventualno utječu na moguće vrijeme obavljanja stručne prakse.

Nepotpune ili neispravno dostavljene prijave neće se razmatrati.

Prilikom odabira kandidata ocjene će se vrednovati kao 1/3, a motivacijsko pismo kao ostalih 2/3 bodova (najviše je moguće 15 bodova). U slučaju jednakog broja bodova, kandidate se može pozvati na dodatni intervju.

*Napomene za kandidate:* ECTS bodovi ostvareni ovim kolegijem su dodatni, tj. računaju se iznad obvezne kvote bodova. Pohađanje kolegija bilježi se u dodatnoj ispravi o završetku studija (*Diploma Supplement*). Po ostvarenom pravu upisa kolegija, kandidati se upućuju u studentsku referadu kako bi im se kolegij dodao u upisni list. Upisom kolegija student se obvezuje na obavljanje svih zadaća određenih programom. Obveze kolegija „Stručna praksa u nastavnoj bazi“ moraju se zadovoljavajuće obaviti prije obrane završnog/diplomskog rada.

U nastavku ovog dokumenta nalaze se radni zadatci za studente, a Silab kolegija nalazi se u elaboratu studijskog programa na mrežnim stranicama Odsjeka.

**Studij/-i:** Diplomski sveučilišni studij povijesti

**1. Mjesto prakse: Muzej hrvatskih arheoloških spomenika – muzejska knjižnica**

**Broj studenata/-ica:** 1

**Trajanje:** 80 sati rada

**Opis poslova:**

* Upoznavanje s djelatnošću Muzeja, programima/projektima koji se provode u Muzeju
* Rad u Knjižnici Muzeja, upoznavanje s fundusom Knjižnice i sređivanje fundusa Knjižnice
* Kontroliranje niza i popisivanje starih časopisa te popisivanje separata i kataloga izložbi u „Fasciklama Razno“
* Ispomoć pri manipulaciji publikacija u Fondu
* Ispomoć pri inventuri muzejskih izdanja u skladištu

**Mentor na Filozofskom fakultetu:** izv. prof. dr. sc. Ivan Matijević

**Mentorica u Muzeju hrvatskih arheoloških spomenika:** Gordana Perković, knjižničarka

**2. Mjesto prakse: Arheološki muzej**

**Broj studenata/-ica:** 3

**Trajanje:** 80 sati rada

**Opis poslova:**

* Upoznavanje s djelatnošću Muzeja, programima/projektima koji se provode u Muzeju
* Rad u Knjižnici Muzeja, upoznavanje s fundusom Knjižnice i sređivanje fundusa Knjižnice
* Ispomoć pri inventuri, inventarizaciji i katalogizaciji predmeta pohranjenih u depoima Muzeja i muzejskom dvorištu
* Unošenje muzejske dokumentacije u računalne baze podataka te pohrana iste
* Odrađivanje poslova informatora

**Mentor na Filozofskom fakultetu:** izv. prof. dr. sc. Ivan Matijević

**Mentor/ica u Arheološkom muzeju:** Boris Čargo, muzejski savjetnik; Ivanka Vukšić, voditeljica Odjela za konzervatorsko-restauratorske poslove; Ana De Michielli-Vitturi, knjižničarka; Toni Ivančić, voditelj Odjela za dokumentacijsko-informacijske poslove.

**3. Mjesto prakse: Književni krug - Marulianum**

**Broj studenata/-ica:** 2

**Trajanje:** 80 sati rada

**Opis poslova:**

* Upoznavanje s djelatnošću Književnog kruga
* Prikupljanje i sistematizacija građe o Marku Maruliću (fotografije, audio i video zapisi, znanstvena literatura o piscu)
* Praćenje uspostave razmjene izdanja s domaćim i inozemnim ustanovama
* Suradnja u pripremi izdanja posvećenih Marku Maruliću
* Upoznavanje s organizacijom godišnjih međunarodnih znanstvenih skupova, izložbi, predavanja, predstavljanja knjiga i drugih programa u sklopu *Marulićevih dana*
* Sudjelovanje u organizaciji proslave Marulićeva rođendana
* Sudjelovanje u organizaciji obilježavanja 500. obljetnice smrti Marka Marulića 2024. te s njom povezanih skupova, predavanja, književnih večeri i izložbi

**Mentor na Filozofskom fakultetu:** izv. prof. dr. sc. Ivan Matijević

**Mentor u Književnom krugu – Marulianumu:** mr. sc. Branko Jozić

**4. Mjesto prakse: Pomorski muzej**

**Broj studenata/-ica:** 2

**Trajanje:** 80 sati rada

**Opis poslova:**

* Upoznavanje s osnovama različitih aspekata rada u muzejskoj ustanovi
* Upoznavanje s osnovnim postupcima inventarizacije muzejske građe
* Stjecanje vještina rada s arhivskom građom
* Sudjelovanje u projektnim zadacima
* Sudjelovanje u provedbi muzejsko-edukativnih programa ustanove
* Rad s korisnicima
* Suradnja na realizaciji izložbenih i izdavačkih projekata

**Mentor na Filozofskom fakultetu:** izv. prof. dr. sc. Ivan Matijević

**Mentorica u Pomorskom muzeju:** Petra Blažević, kustos; Daniela Kušpilić, kustos.